คือผมเป็นผู้ชายที่โครตแข็งแรง น้ำตาไม่เคยไหลเลยตอนรู้สึกเจ็บปวดทรมานไม่ว่าจะอุบัติเหตุหรือถูกทำร้ายร่างกายอะไรต่างๆ แต่เป็นคนน้ำตาไหลกับเรื่องไม่เป็นเรื่อง อย่างเช่น -เห็นสถานที่ๆเราเคยไปในทีวี -เห็นวิดีโอคนต่างชาติจอดรถให้คนข้ามถนนใน เฟสบุ๊ค -เห็นรถไฟจอดหรือขับผ่านเราไป (เป็นคนชอบรถไฟ) -เห็นคลิปคนช่วยเหลือกันตอนมีภัยพิบัติในยูทูป -เห็นคนนั่งเครื่องบินไปญี่ปุ่น -เห็นรูปคลิปดาราต่างชาติที่เราชอบมาเที่ยวไทย และอีกหลายๆอย่าง บางทีก็ดูได้นิดเดียวก็ต้องรีบปิดเพราะมันกลั้นไม่อยู่ พอเห็นสิ่งเหล่านี้แล้วอาการก็เริ่มมา เริ่มจากจุกคอ น้ำตาซึม ตอนผมพิมม์กระทู้น้ำตาผมก็ซึมครับ ใครเคยเป็นหรือมีคำแนะนำอะไรบอกทีครับ
สวัสดีค่ะ ความรู้สึกอยากร้องไห้บ่อยๆ โดยไม่ได้มีสาเหตุกระตุ้นที่ชัดเจน ไม่ได้เป็นเหตุการณ์ทีส่งผลกระทบต่อชีวิตโดยตรงนั้นอาจจะผิดปกติ และอาจจะเกิดจากสาเหตุในใจลึกๆเช่นมีภาวะซึมเศร้า โรคซึมเศร้า หรือการเปลี่ยนแปลงทางอารมณ์แนะนำว่าถ้ามีอาการดังกล่าวบ่อยๆในแต่ละวัน ร่วมกับมีความคิดอยากฆ่าตัวตาย พฤติกรรมการกินการนอนเปลี่ยนแปลง ทำอะไรที่เคยทำแล้วชอบก็ไม่สนุก อาจเป็นสัญญาณเบื้องต้นของโรคซึมเศร้าได้ ควรรีบไปพบแพทย์เพื่อตรวจเพิ่มเติมและรักษาแต่เนิ่นๆ